Document ID: 31999R2471

31999R2471
L 301/3
SLUŽBENI LIST EUROPSKE UNIJE
23.11.1999.
UREDBA KOMISIJE (EZ) br. 2471/1999
od 23. studenoga 1999.
o izmjeni Uredbe Vijeća (EZ) br. 669/97 o otvaranju i predviđanju upravljanja carinskim kvotama Zajednice za određenu ribu i proizvode ribarstva podrijetlom s Farskih otoka
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 669/97 od 14. travnja 1997. o otvaranju i predviđanju upravljanja carinskim kvotama i plafonima Zajednice, o uspostavi nadzora Zajednice za određenu ribu i proizvode ribarstva podrijetlom s Farskih otoka, o utvrđivanju detaljnih odredaba za izmjenu i prilagodbu tih mjera i o stavljanju izvan snage Uredbe (EZ) br. 1983/95 (1) kako je izmijenjena Uredbom Komisije (EZ) br. 1034/98 (2), a posebno njezine članke 5. i 6.,
(1)
budući da je Odlukom br. 1/99 Zajedničkog odbora EZ/Danska-Farski otoci (3) zamijenjen Protokol 1. uz Sporazum o tarifnom postupanju i pravilima koji se primjenjuju na određenu ribu i proizvode ribarstva puštene u slobodan promet u Zajednici ili uvezene na Farske otoke;
(2)
budući da su novim Protokolom 1. ukinuti klauzula o referentnim cijenama, carinski plafoni Zajednice i statistički nadzor koji se trenutačno primjenjuju na određenu ribu i proizvode ribarstva izuzete od plaćanja carina; budući da stoga treba izmijeniti Uredbu (EZ) br. 669/97 kako bi se izbrisali članci kojima su te mjere uvedene, zajedno s prilozima II. i III. toj Uredbi;
(3)
budući da je bescarinska carinska kvota za losos (09.0673) zamijenjena neograničenim bescarinskim uvozom; budući da je za određene proizvode koji su trenutačno oslobođeni od plaćanja carine unutar carinskih kvota, posebno pripremljena i konzervirana haringa (sleđ) i skuša (09.0677), fileti oslića (09.0683), rakovice (09.0685) i dagnje (09.0687), ponovno uspostavljen status najpovlaštenije države (MFN); budući da se carinske kvote zadržavaju za četiri ostala proizvoda; budući da treba izmijeniti Prilog I. Uredbi (EZ) br. 669/97 kako bi se uzele u obzir te izmjene;
(4)
budući da su mjere predviđene u ovoj Uredbi u skladu s mišljenjem Odbora za Carinski zakonik,
DONIJELA JE OVU UREDBU:
Članak 1.
Uredba (EZ) br. 669/97 mijenja se kako slijedi:
1.
U naslovu se brišu riječi „i plafoni” i riječi „ i o uspostavi nadzora Zajednice”.
2.
U članku 1. „Prilog I.” zamjenjuje se s „Prilog”.
3.
Članci 4.i 7. se brišu.
4.
Prilog I. zamjenjuje se Prilogom ovoj Uredbi.
5.
Količine uvezene od 1. siječnja 1999. u okviru carinskih kvota pod rednim brojevima 09.0671, 09.0675, 09.0679 i 09.0681 primjenjivih na temelju Uredbe (EZ) br. 669/97 ubrajaju se u relevantne carinske kvote navedene u Prilogu ovoj Uredbi.
6.
Prilozi II. i III. se brišu.
Članak 2.
Ova Uredba stupa na snagu sljedećeg dana od dana objave u Službenom listu Europskih zajednica.
Primjenjuje se od 1. kolovoza 1999.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. studenoga 1999.

Labels: 3
18
6